Title: ประกาศ ก.ศป. เรื่อง  การเป็นโรคหรือการมีกายหรือจิตใจไม่เหมาะสมที่จะเป็นตุลาการศาลปกครอง

ประกาศ ก

ประกาศ
ก.ศป.
เรื่อง 
การเป็นโรคหรือการมีกายหรือจิตใจไม่เหมาะสม
ที่จะเป็นตุลาการศาลปกครอง
------------
                        อาศัยอำนาจตามความในมาตรา
๒๑ วรรคหนึ่ง (๗) แห่งพระราชบัญญัติจัดตั้ง
ศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.
โดยความเห็นชอบของที่ประชุมใหญ่
ตุลาการในศาลปกครองสูงสุดออกประกาศไว้ ดังต่อไปนี้
                        ข้อ  ๑ 
ผู้ที่เป็นโรคดังต่อไปนี้ไม่เหมาะสมที่จะเป็นตุลาการศาลปกครอง
                        (๑) 
โรคเรื้อนในระยะติดต่อหรือในระยะที่ปรากฎอาการเป็นที่รังเกียจแก่สังคม
                        (๒)  วัณโรคในระยะอันตราย
                        (๓) 
โรคเท้าช้างในระยะที่ปรากฏอาการเป็นที่รังเกียจแก่สังคม
                        (๔)  โรคติดยาเสพติดให้โทษ หรือ
                        (๕)  โรคพิษสุราเรื้อรัง
                        ข้อ  ๒ 
ผู้ที่มีกายหรือจิตใจไม่เหมาะสมที่จะเป็นตุลาการศาลปกครอง คือ ผู้ที่ ก.ศป.
ได้พิจารณาจากผลการตรวจร่างกายหรือจิตใจของผู้นั้นตามรายงานของคณะอนุกรรมการแพทย์แล้ว

เห็นว่าผู้นั้นไม่เหมาะสมที่จะเป็นตุลาการศาลปกครอง
                        คณะอนุกรรมการแพทย์ตามวรรคหนึ่งให้เป็นไปตามที่
ก.ศป. กำหนด โดยให้
ประกอบด้วยแพทย์จากโรงพยาบาลของรัฐจำนวนไม่น้อยกว่าสามคน
                        ข้อ  ๓ 
ให้ ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามประกาศ
นี้
                        ข้อ  ๔ 
ให้ประธานศาลปกครองสูงสุดรักษาการตามประกาศนี้

                                                            ประกาศ
ณ วันที่ ๑ ตุลาคม พ.ศ. ๒๕๔๔
                                                                           อักขราทร  จุฬารัตน

ประธานศาลปกครองสูงสุด
                                                              ประธานกรรมการตุลาการศาลปกครอง

[รก.๒๕๔๔/๙๐ก/๘/๔ ตุลาคม ๒๕๔๔]

                                                                                    อาภรณ์/พิมพ์
                                                                                    ๑๑/๑๒/๔๔